Sekretarja amerikane e Shtetit do të zhvillojë një vizitë në Evropën Lindore
Zonja Clinton do të vizitojë Poloninë, Ukrainën, Azerbaixhanin, Armeninë dhe Gjeorgjinë
Ky do të jetë udhëtimi i parë i zonjës Clinton në rajonin e Kaukazeve që nga ardhja e saj në detyrë dhe do të jetë një shans për të degjuar nga afër mendimet e udhëheqësve atje mbi mosmarrëveshjet e vazhdueshme territoriale që kanë penguar hapjen politike të ish republikave sovjetike. Lufta e shkurtët e vitit 2008 mes Gjeorgjisë dhe Rusisë bëri që trupat ruse të pushtonin rajonet seperatiste të Gjeorgjisë, Osetinë e Jugut dhe Abkhazinë pavaresisht thirrjeve nderkombëtare për kthimin e status quo të paraluftës. Duke dhënë informata për shtypin mbi udhëtimin, Ndihmës Sekretari i Shtetit për Çështjet Evropiane, Philip Gordon tha se administrata e presidentit Obama është e pakënaqur me deshtimin e Rusisë për të zbatuar kerkesat e armëpushimit. Zoti Gordon tha se në Armeni dhe Azerbaixhan, sekretarja Clinton do tu kerkojë vendeve fqinje që të zbatojnë angazhimet e tyre në bazë të procesit të Grupit të Minskut, i cili synon në dhenien fund të mosmarrëveshjes së kahershme mbi Nagorno-Karabakh, një enklavë e kontrolluar nga Armenia brenda Azerbaixhanit. Kohët e fundit, tensionet atje janë transformuar në dhunë. Presidenti Barak Obama, presidenti rus Dmitri Medvedev dhe presidenti francez Nicolas Sarkozy, si bashkëkryetarë të Grupit të Minskut, lëshuan një dekleratë në takimin e G-20 në Kanada gjatë fundjavës që lam pas, që u kerkon udhëheqësve të Armenisë dhe Azerbaixhanit të përfundojnë punën në parimet bazë të një marrëveshje paqeje. Zonja Clinton zhvillon ndalesën e parë në Kiev ku do të takohet me presidentin ukrainas Viktor Yanukovych. Ndihmës Sekretari Gordon tha se nderkohë që udhëheqësi ukrainas, i cili mori detyrën në shkurt, konsiderohet më pro-rus sesa paraardhësi i tij, ai ka ndjekur një kurs të pavarur. Zoti Gordon tha se administrata e presidentit Obama shpreson të kapërcejë përtej nocionit që vendet e Evropës Qendrore duhet të zgjedhin nëse do të jenë pro-ruse apo pro-amerikane. Ai tha se marrëdhenie më të mira mes Moskës dhe Uashingtonit ndihmojnë në kapërcimin e atij nocioni.